U-I-2/01
Natisni
Opravilna št.:
U-I-2/01
Datum odločitve:
23. 4. 2003
ECLI:
ECLI:SI:USRS:2003:U.I.2.01
Akt:
Zakon o začasnem zatočišču (Uradni list RS, št. 20/97) (ZZZat), 2. odst. 8., 22. in 24. čl.

Zakon o zaposlovanju in delu tujcev (Uradni list RS, št. 66/2000) (ZZDT), 1. tč. 2. odst. 3. čl.
Izrek:
Postopek za preizkus pobude za začetek postopka za oceno ustavnosti drugega odstavka 8. člena, 22. in 24. člena Zakona o začasnem zatočišču (Uradni list RS, št. 20/97) ter 1. točke drugega odstavka 3. člena Zakona o zaposlovanju in delu tujcev (Uradni list RS, št. 66/2000) se ustavi.
Evidenčni stavek:
Ustavno sodišče ustavi postopek, če pobudnik ne odgovori na poziv, naj izjavi o pobudi in izkaže, ali bi morebitna gotovitev neustavnosti izpodbijanega akta, spremenjenega med postopkom, vplivala na njegov pravni položaj.
Geslo:
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
1.5.51.1.28 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Presoja predpisa, ki je med postopkom prenehal veljati.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mirjana Đukić, Ljubljana
Datum vloge:
4. 2. 2001
Vrsta odločitve:
sklep
Vrsta rešitve:
ustavitev
Dokument:
US22312
Dokument v PDF obliki:
U-I-2-01.pdf
115 KB
Prenesite datoteko
U-I-2/01-4
23. 4. 2003
SKLEP
Ustavno sodišče je v postopku za preizkus pobude Mirjane Đukić iz Ljubljane na seji dne 23. aprila 2003
sklenilo:
Postopek za preizkus pobude za začetek postopka za oceno ustavnosti drugega odstavka 8. člena, 22. in 24. člena Zakona o začasnem zatočišču (Uradni list RS, št. 20/97) ter 1. točke drugega odstavka 3. člena Zakona o zaposlovanju in delu tujcev (Uradni list RS, št. 66/2000) se ustavi.
Obrazložitev
1. Pobudnica navaja, da je kot oseba s priznanim začasnim zatočiščem v Republiki Sloveniji zaradi izpodbijanih določb Zakona o začasnem zatočišču (v nadaljevanju ZZZat) in Zakona o zaposlovanju in delu tujcev (v nadaljevanju ZZDT) v neenakopravnem položaju v primerjavi s položajem tujcev v Republiki Sloveniji (14. člen Ustave). Kršena naj bi ji bila tudi pravica iz 49. člena Ustave.
2. Po vložitvi pobude je bil sprejet Zakon o dopolnitvah Zakona o začasnem zatočišču (Uradni list RS, št. 67/02 - v nadaljevanju ZZZat-A). Ta je v novem 24.a členu omogočil, da osebe z začasnim zatočiščem v Republiki Sloveniji lahko pridobijo status tujca z dovoljenjem za stalno prebivanje, ne glede na določbe zakona, ki ureja pridobitev dovoljenje za stalno prebivanje tujcev. V 7. členu je omogočil tudi pridobitev državljanstva Republike Slovenije s tem, da je odpravil omejitev iz drugega odstavka 8. člena ZZZat glede predpisane dolžine bivanja v Republiki Sloveniji.
3. Ker je bila izpodbijana pravna ureditev dopolnjena tako, da osebam z začasnim zatočiščem omogoča pridobitev statusa tujca z dovoljenjem za stalno prebivanje in tudi pridobitev državljanstva Republike Slovenije, je Ustavno sodišče na podlagi 47. člena Zakona o Ustavnem sodišču (Uradni list RS, št. 15/94 - v nadaljevanju ZUstS) pozvalo pobudnico, naj se izjavi o pobudi in izkaže, ali bi morebitna ugotovitev neustavnosti izpodbijanih določb, ki so bile z ZZZat-A spremenjene, vplivala na njen pravni položaj. Hkrati jo je tudi opozorilo, da Ustavno sodišče lahko postopek ustavi, če na poziv v danem roku ne bo odgovorila. Ker pobudnica na navedeni poziv ni odgovorila, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednica dr. Dragica Wedam Lukić ter sodnici in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Predsednica
dr. Dragica Wedam Lukić